ADERES Burjassot participa en la trobada de la Junta Central Fallera celebrada en L’Alqueria del Basket
2025-07-24

Els components d’ADERES Burjassot estan vivint mesos d’activitat intensa. Si fa unes setmanes el protagonisme era per als jugadors i les jugadores de petanca, en aquesta ocasió, han sigut els de bàsquet els que han participat en una nova activitat organitzada per la Junta Central Fallera (JCF).

Així, JCF ha convidat al club burjassoter a participar en una jornada de bàsquet al costat de les Falleres Majors de València i les seues Corts d’Honor. Una activitat que ha tingut lloc en l’Alqueria del Basket i de la qual tota la família d’ADERES ha gaudit de valent.